Deviser

Οι Deviser είναι ένα ελληνικό Black Metal μουσικό συγκρότημα, που ιδρύθηκε το 1989 στην Κρήτη (Χανιά) και είναι ένα από  τα παλαιότερα και πιό σημαντικά συγκροτήματα της ελληνικής Black metal μουσικής σκηνής, που παραμένει ενεργό έως και σήμερα. Η μουσική τους συνδυάζει επιθετικότητα με μελωδία, ενσωματώνοντας ατμοσφαιρικά πλήκτρα και συχνά συνδέεται με τον χαρακτηριστικό ελληνικό Black metal ήχο, παρουσιάζοντας ομοιότητες με μπάντες όπως, οι Rotting Christ.

 Ιστορία 

 Πρώτα χρόνια 
μικρογραφία|Deviser live
Βρισκόμαστε στα τέλη της δεκαετίας του 80 στα Χανιά της Κρήτης. Το 18χρονο κοπέλι της ιστορίας μας αλωνίζει στα στενά της παλιάς πόλης, μαυροντυμένος και με ραφτά Bathory, Iron Warrior κλπ στα ρούχα του. Το όνομα αυτού, Μάνθος Χναράς (φωνή- κιθάρα- μπάσο).Το ξεκίνημα δεν υπήρξε το καλύτερο δυνατό καθώς οι συνθήκες ήταν ιδιαίτερα αντίξοες λόγω παραμέτρων όπως το ότι δεν υπήρχε χώρος για πρόβες, έλλειψη κατάλληλων ντράμερ κλπ. Παρά τις δυσκολίες το 1990 ηχογραφούνται τα πρώτα 2 demos, “Forbidden Knowledge” και “Psychic Completion” στην Αθήνα τόσο με τη βοήθεια του Σάκης Τόλης (Rotting Christ) αλλά και αργότερα με τη βοήθεια ενός απο τα ιδρυτικά μέλη των Agatus, τον Chris Dorian Kokiousis (που τότε έφερε το ψευδώνυμο “Esharth the Dark One”).

 1993-1994 
Το 1993 ένα ιστορικό live λαμβάνει χώρα στην Αθήνα καθώς οι Deviser (στην ουσία ο ιδρυτής τους) κάνει τις κατάλληλες επαφές ώστε η εμφάνιση Ancient Rites, Rotting Christ και Deviser να αποτελέσει συναυλιακό γεγονός καθώς ήταν η πρώτη φορά που ξένη black metal μπάντα ερχόταν για live στην χώρα μας. Την ίδια χρονιά λαμβάνουν χώρα ακόμη δύο συναυλίες που στήνει ο M. Χναράς με headliners τους Tiamat οι οποίοι μόλις είχαν κυκλοφορήσει το “Clouds” το οποίο ήταν πολύ επιτυχημένο στην Ελληνική αγορά. Οι Deviser έπαιξαν support στα 2 live αυτά που έγιναν sold out στο θρυλικό Αν club.

Το 1994 επιλέγουν συνειδητά έναν χώρο άσχετο με το metal για την ηχογράφηση του 7ιντσου “The Revelation of Higher Mysteries” έτσι ώστε να διαφοροποιήσουν τον ήχο τους από τις υπόλοιπες ακραίες metal μπάντες της εποχής. Η μίξη της επιθετικότητας και της μελωδίας θα αποτελέσει το σήμα κατατεθέν τους για τα χρόνια που θα ακολουθήσουν. Το EP κυκλοφορεί από μια μικρή εταιρεία, την Ολλανδική Teutonic Existence records, η οποία οργάνωσε και κάποιες εμφανίσεις των Deviser στις “Κάτω Χώρες” (αλλά και στην Ελλάδα). Αν και οι Deviser υπήρξαν στις πρωτοπόρες, για τα ελληνικά δεδομένα, μπάντες με ακραίο ήχο που ξεπέρασαν τα ελληνικά σύνορα το 1994 ,το γεγονός αυτό πέρασε σχεδόν απαρατήρητο από τον μεταλλικό τύπο της εποχής.

 Οι Deviser, o Euronymous και η εποχή του "Unspeakable Cults" 
Οι Deviser κρατούν επαφές με τον Euronymous (Mayhem). Λίγο καιρό πριν τη δολοφονία του, ακούγοντας το υλικό που του είχαν στείλει τους παροτρύνει να επικεντρωθούν στη σκοτεινή ατμόσφαιρα που έπρεπε να έχουν τα τραγούδια τους προσθέτοντας σκοτεινά συναισθήματα. Το αποτέλεσμα ήταν οι Deviser να κυκλοφορήσουν το 1995 το πολύ ενδιαφέρον demo με τίτλο “Thy Blackest Love” (Stoned Music Productions) το οποίο έτυχε ενθουσιώδης αποδοχής από όλο σχεδόν τον underground κύκλο και οδήγησε την μπάντα στο πρώτο δισκογραφικό της συμβόλαιο σε μεγάλη εταιρεία.

Μέσω της Mascot Records λοιπόν, κυκλοφορούν το 1996 το “Unspeakable Cults” (ηχογραφημένο στο Praxis studio στην Αθήνα). Με την δουλειά τους αυτή δίνουν ανάσα ζωής στο black metal ιδίωμα με τον μοναδικό συνδυασμό ακραίων φωνητικών και μελωδικών heavy κομματιών. Ακολουθεί κυκεώνας παρουσιάσεων και συνεντεύξεων σε όλα τα ευρωπαϊκά metal περιοδικά. Καλύτερη πρωτοεμφανιζόμενη μπάντα του μήνα στο Terrorizer, διθυραμβικές κριτικές σε Ολλανδικά/ Γερμανικά/ Bελγικά περιοδικά, περισσότερο airplay στη Γαλλία, επιτυχία στην Ελλάδα κλπ. Εμφανίζονται στο φεστιβάλ του Metal Invader μαζί με τους Venom, Virgin Steele, Emperor και Rotting Christ (ενώ λίγο καιρό πριν είχαν δεχθεί παρασκηνιακές πιέσεις να μην παίξουν ως support στο live των Ancient Rites στην Αθήνα, γεγονός που δεν συνέβη).

 "Transmission To Chaos" και Ατυχής στιγμές που έκριναν τη πορεία της μπάντας 
Αρκετά πρίν την ηχογράφηση και κυκλοφορία της 2ης δουλειάς τους, λαμβάνουν πρόταση από τους Dark Funeral για να πάρουν μέρος στην ευρωπαϊκή τους περιοδεία. Όμως κάτι τέτοιο ήταν αντίθετο με τα σχέδια της δισκογραφικής τους, η οποία αντί να χρηματοδοτήσει τις εμφανίσεις τους, άσκησε πιέσεις να μπουν στο studio για να ηχογραφήσουν την επόμενη δουλειά τους. Η συγκεκριμένη τους στάση έφερε τους Deviser στη θέση να ζητήσουν να σπάσει το συμβόλαιο μεταξύ τους, με το που κυκλοφόρησε το “Transmission To Chaos” (1998), ένα δίσκο που προέκυψε ακόμη πιο επιθετικός και ώριμος από τον προκάτοχό του.

Η μπάντα πέρασε απο πολλές δυσκολίες εκείνη την περίοδο απο ταλαιπωρία με θέματα υγείας, θέματα μέλους με ουσίες και επιθετικές συμπεριφορές όπως και προβλήματα ψυχικής υγείας.

Το "Transmission To Chaos" πήρε όχι και τόσο καλές κριτικές στο Γερμανικό Rock Hard πράγμα που απομάκρυνε την Metal Blade Records με την οποία ήταν τότε σε διαπραγματεύσεις.Η απογοήτευση εξαπλώνεται στα εναπομείναντα μέλη και για μεγάλο χρονικό διάστημα οι Deviser μένουν αδρανείς.

 "Running Sore" (2002) 

Το 2002 κι αφού υπογράφουν στην LSP Company κυκλοφορούν το “Running Sore”. O Μάνθος φωτογραφίζεται με τα μισά του μαλλιά βαμμένα κόκκινα. Ακυρώνεται το Rockwave με Slayer, Halford κλπ που θα έπαιρναν μέρος, αλλά παίρνουν μεγάλη τόνωση την ίδια χρονιά με τη συμμετοχή τους στο πρώτο και πιο επιτυχημένο Chania Rock Festival μαζί με Ούντο Ντιρκσνάιντερ, Valley’s Eve κλπ και με τον Bob Katsionis ως μουσικό για το live στην σύνθεσή τους.Παρά τα πολλά live που δίνουν μαζί και την ήδη “ταλαιπωρημένη” σε αλλαγές μελών μπάντα, αποχωρούν χωρίς προφανείς λόγους ο ντράμερ και ο lead κιθαρίστας του τότε σχήματος. Επίσης το 2003 κυκλοφορεί μια συλλογή από την Sleaszy Rider records με τίτλο “Thy Blackest Love (The Early Years)”.

 “Seasons Of Darkness” (2006-2011) 
Με νέα σύνθεση ετοιμάζουν και ηχογραφούν το “Seasons Of Darkness” από το 2006, αλλά το ενδιαφέρον που είχε δείξει ως εκείνη τη στιγμή η Massacre records δεν εκδηλώνεται δυστυχώς σε συμβόλαιο. Η απογοήτευση ξαναχτυπάει την πόρτα και η μπάντα μπαίνει στον πάγο για αρκετά ακόμη χρόνια ώσπου το 2011 βγάζουν το “Seasons Of Darkness” στην Metalfighters records . To Seasons βρίσκει τους Deviser σε ακόμη ένα μονοπάτι του ίδιου δρόμου που ακολουθούν σε όλη τους την πορεία. Αυτή τη φορά προσεγγίζουν το τεχνικό thrash με μικρότερες ταχύτητες και πιο ατμοσφαιρικά σημεία.

 "Evil Summons Evil" (2023) 
Οι Deviser το Φεβρουάριο του 2023 κυκλοφορούν το "Evil Summons Evil" μέσω της "Hammerheart Records" με παραγωγό τον ταλαντούχο PSYCHON των SEPTICFLESH, δείχνoντας ο,τι η σπίθα σιγο-έκαιγε όλα αυτα τα χρόνια μέσα τους. Ήρθε να σταθεί επάξια στις ένδοξες εκείνες μέρες του "Unspeakable Cults", βάζoντας φωτιά στην Ελληνική Black Metal σκηνή. Οι Deviser όμως έχουν κάτι που αντίστοιχα λίγες μπάντες έχουν, φανατικούς οπαδούς. Ένα από τα μεγαλύτερα black metal συγκροτήματα με μέλη που μετά από 35 χρόνια έχουν ακόμα τη σπίθα και την θέληση για δημιουργία. Και αν το τελευταίο είναι γνώμονας για πολλούς καλλιτέχνες, Εδώ η διαφορά είναι ότι και γνωρίζουν το πώς, αλλά και έχουν την ποιότητα για να φτάσουν στον προορισμό που κάθε μεγάλη μπάντα επιζητεί. Ο Μάνθος Χναράς με το Νίκο Χρηστογιάννη, οι συνθέσεις, η παραγωγή, οι κιθάρες, οι στίχοι, το εξώφυλλο του δίσκου, αλλά και μία μεγάλη δισκογραφική εταιρεία Hammerheart Records, που πίστεψε στην επιτυχία, συνθέτουν ένα μίγμα πού δεν αποτυγχάνει. Οι συμμετέχοντες στα φωνητικά, Androniki Skoula, Heljarmadr, Efthimis Karadimas, (tracks: 5,7,10), δίνουν το κάτι παραπάνω σε ένα εξαιρετικό άλμπουμ. Η αναμονή ήταν μεγάλη, αλλά μας έφερε τους Deviser δυνατούς και υποσχόμενους να κρατούν ψηλά το λάβαρο του black metal όπως και στα 90’s.

Η επιτυχία του "Evil Summons Evil" σηματοδότησε μια νέα εποχή και μια μεγάλη επιστροφή της μπάντας, αναμετρήθηκε με μεγαθήρια της σκηνής και μάλιστα κατάφερε να βρεθεί σύμφωνα με το fistful of metal magazine ως η μόνη Ελληνική μπάντα που βρισκόταν στο top 50 best albums of 2023 και συγκεκριμένα στη θέση No25 μια απόδειξη ότι κερδίζουν το χαμένο έδαφος σιγά σιγά, μέρα με την μέρα.

 Επιρροές 
Το μουσικό ύφος της μπάντας, αντλεί επιρροές από γνωστά συγκροτήματα της παγκόσμιας metal σκηνής, όπωs Bathory, Celtic Frost, Venom, Kreator κ.α 
 Μέλη 

 Μάνθος Χναράς (Μπάσο - Φωνητικά)
 Νίκος Χρηστογιάννης (Κιθάρα - Πλήκτρα)
 Βαγγέλης Καστανάς (Κιθάρα)
 Άγης Τζουκόπουλος (Ντράμς)

 Πρώην Μέλη 

 Γιώργος Τριανταφυλλάκης (Κιθάρα)
 Νίκος Σαμακούρης (Ντράμς)
 Σπύροs Παπαγεωργίου (Μπάσο) 
 Μάνος Χιώτης (Κιθάρα-Πλήκτρα)
 Λάμπης Καστανάς (Ντράμς)
 Μιχάλης Τζεμπερτζής(Ντράμς)
 Νίκος Σταυράκης (Κιθάρα)
 Βασίλης Κατσίκης (Κιθάρα)
 Μπάμπης (Bob) Κατσιώνης(session ) (Πλήκτρα)
 Nick Yngve(Session) (Ντράμς)

 Δισκογραφία 
Ολοκληρωμένοι δίσκοι

 Unspeakable Cults             (1996)
 Transmission to Chaos       (1998)
 Running Sore                      (2002)
 Seasons of Darkness          (2011)
 Evil Summons Evil              (2023)

EP & Demo Δίσκοι

 Forbidden Knowledge                        (1990) 
 Psychic Completion                            (1990)
 Into His Uknown(PROMO TAPE)       (1993)
 The Revelation of Higher Mysteries   (1994) 
 Thy Blackest Love                              (1996)
 Howling Flames                                  (2017)
 Evoking the Moon Goddess               (2022) 
 Absence of Heaven                            (2022) 
 Cold Comes the Night                        (2022) 
 Death is Life Eternal                           (2023)

Άλμπουμ συλλογής

 Thy Blackest Love (The Early Years) Compilation (2003)

 Παραπομπές 

 Εξωτερικοί σύνδεσμοι 

 Επίσημη ιστοσελίδα Deviser
 Deviser στο Metalwar.gr
 Deviser στο Soundcheck
 Deviser στο Rockoverdose
 Deviser στο Metalinvader